Nasjonal paramedic

Nasjonal paramedic-utdanning er et videreutdanningstilbud for faglært ambulansepersonell, og består av en årsenhet på 60 studiepoeng. Utdanningen gjennomføres på deltid. Undervisningssamlingene foregår på NTNU i Gjøvik, Høgskolen i Innlandet og Oslo universitetssykehus, Ullevål.

I dag er det bare NTNU ved Gjøvik som tilbyr denne videreutdanningen, og neste planlagte oppstart er 2022.

Opptakskrav 

 Generell studiekompetanse eller godkjent realkompetanse. Realkompetanse vil si at søkeren må være 25 år eller eldre, og ha minimum 5 års yrkespraksis. 
 Autorisert fagarbeider i ambulansefaget, minimum 1 års erfaring fra ambulanseyrket i full stilling. 
 Annet autorisert helsepersonell med relevant bachelorutdanning og med minimum 1 års erfaring i full stilling fra ambulanseyrket kan også søke.

Historikk 
Utdanningen ble opprettet med pilotkull våren 2003. Utdanningen var da på 90 studiepoeng.

National Paramedic har også vært tilbudt som videreutdanning i Bergen og Fredrikstad.

Referanser

Eksterne lenker 
 Norsk paramedic-forening

Utdanning i Norge
Ambulanse